|  |  |
| --- | --- |
|  | \*P/1707866\* |

R E P U B L I K A H R V A T S K A

SPLITSKO-DALMATINSKA ŽUPANIJA

GRAD SPLIT

GRADONAČELNIK

KLASA: 330-05/18-01/09

URBROJ: 2181/01-09-01/05-18-7

Split, 9. ožujka 2018. godine

Na temelju članka 15. Zakona o javnoj nabavi („Narodne novine“ broj 120/16), članaka 52. i 55. Statuta Grada Splita („Službeni glasnik Grada Splita“ broj 17/09, 11/10, 18/13, 39/13 i 46/13 – pročišćeni tekst), članka 19. Pravilnika o provedbi postupaka jednostavne nabave („Službeni glasnik Grada Splita“ broj 4/17) i Zaključka o davanju ovlaštenja zamjenici Gradonačelnika Grada Splita Jeleni Hrgović za obavljanje dužnosti Gradonačelnika u vremenu moje odsutnosti i spriječenosti („Službeni glasnik Grada Splita“ broj 1/18), Zamjenica gradonačelnika Grada Splita dana 9. ožujka 2018. godine, donosi

**ZAKLJUČAK**

**o odabiru ekonomski najpovoljnije ponude u postupku jednostavne nabave za nabavu računalne opreme za potrebe EU projekta „Grad Split – tehnička pomoć ITU PT“ (opremanje ITU ureda)**

1. Prihvaća se prijedlog ovlaštenih predstavnika Naručitelja za pripremu i provedbu postupka nabave računalne opreme za potrebe EU projekta „Grad Split – tehnička pomoć ITU PT“ (opremanje ITU ureda) u sastavu: Marijana Kirevski i Maja Mijota, te se odabire ponuda ponuditelja **Lama d.o.o., OIB: 11815662330, Stinice 12 iz Splita, s cijenom od 99.970,00 kuna (s PDV-om).**
2. Između Grada Splita i Ponuditelja iz točke 1. ovog Zaključka zaključit će se ugovor po objavi ovog Zaključka na internetskim stranicama Naručitelja budući žalba nije dopuštena.
3. Zadužuje se Upravni odjel za financijsko upravljanje i kontroling za realizaciju ovog Zaključka.
4. Ovaj Zaključak objavit će se u „Službenom glasniku Grada Splita“ i na internetskim stranicama Naručitelja

**ZAMJENICA GRADONAČELNIKA**

**Jelena Hrgović, v.r.**

DOSTAVITI:

1. Ovlaštenim predstavnicima Naručitelja, svima
2. Upravni odjel za financijsko upravljanje i kontroling, ovdje
3. Uredništvu „Službenog glasnika Grada Splita“, ovdje
4. Pismohrani, ovdje

**OBRAZLOŽENJE**

Grad Split, Obala kneza Branimira 17, Split, OIB: 78755598868 kao Naručitelj proveo je postupak jednostavne nabave za nabavu računalne opreme za potrebe EU projekta „Grad Split – tehnička pomoć ITU PT“ (opremanje ITU ureda).

Prihvaća se prijedlog članova stručnog povjerenstva Naručitelja za pripremu i provedbu postupka nabave računalne opreme za potrebe EU projekta „Grad Split – tehnička pomoć ITU PT“ (opremanje ITU ureda), objavljen na internetskim stranicama Grada Splita dana 05. veljače 2018. godine.

Do roka za dostavu ponuda, dana 15. veljače 2018. godine do 10:00 sati pristiglo je ukupno 2 (dvije) ponude ponuditelja i to: SGM Informatika d.o.o., OIB:09168707993, Grge Novaka 22/A, 21000 Split i Lama d.o.o., OIB: 11815662330, Stinice 12, 21000 Split.

U postupku pregleda i ocjene ponuda Naručitelj je sukladno čl. 293. ZJN 2016 pozvao ponuditelja Lama d.o.o. iz Splita da upotpuni i pojasni svoju ponudu vezano za dokumente tražene u točci 6.1. Poziva za dostavu ponuda. Isti je dostavio traženo do ostavljenog roka.

U daljnjem pregledu i ocjeni ponuda, Naručitelj je sve pristigle ponude ocijenio valjanima i rangirao ih sukladno kriteriju za odabir ponude. Kako je ponuda ponuditelja Lama d.o.o. iz Splita, prvorangirana ponuda, odlučeno je da se s istim sklopi ugovor o javnoj nabavi robe.